3)

Regulas XI pielikumu aizstāj ar šādu pielikumu: “XI PIELIKUMS Trešo valstu saraksti, no kurām dalībvalstis var atļaut importēt dzīvnieku izcelsmes blakusproduktus, kuri nav paredzēti cilvēku uzturam Trešās valsts iekļaušana kādā no šiem sarakstiem ir nepieciešams, bet nav pietiekams nosacījums attiecīgo produktu importam no konkrētās trešās valsts. Importam jāatbilst arī attiecīgajām dzīvnieku veselības un sabiedrības veselības aizsardzības prasībām. Turpmāk minētie apraksti attiecas uz teritorijām vai to daļām, no kurām atļauts importēt konkrētus dzīvnieku izcelsmes blakusproduktus, kā norādīts X pielikumā noteiktajos attiecīgajos dzīvnieku veselības sertifikātos vai deklarācijās. I DAĻA Trešo valstu saraksts, no kurām dalībvalstis var atļaut importēt pienu un piena produktus (veselības sertifikāts, 2. nodaļa) Apstiprinātās trešās valstis, kas uzskaitītas Lēmuma 2004/438/EK (1) I pielikumā. II DAĻA Trešo valstu saraksts, no kurām dalībvalstis var atļaut importēt pārstrādātas dzīvnieku olbaltumvielas (izņemot zivju miltus) (veselības sertifikāts, 1. nodaļa) Trešās valstis, kas uzskaitītas Komisijas Regulas (ES) Nr. 206/2010 (2) II pielikuma 1. daļā. III DAĻA Trešo valstu saraksts, no kurām dalībvalstis var atļaut importēt zivju miltus un zivju eļļu (veselības sertifikāts, 1. un 9. nodaļa) Trešās valstis, kas uzskaitītas Komisijas Lēmuma 2006/766/EK (3) II pielikumā. IV DAĻA Trešo valstu saraksts, no kurām dalībvalstis var atļaut importēt kausētus taukus (izņemot zivju eļļu) (veselības sertifikāts, 10.A un 10.B nodaļa) Trešās valstis, kas uzskaitītas Regulas (ES) Nr. 206/2010 II pielikuma 1. daļā. V DAĻA Trešo valstu saraksts, no kurām dalībvalstis var atļaut importēt asiņu pagatavojumus un ko var izmantot kā barības materiālu (veselības sertifikāts, 4.B nodaļa) A. Nagaiņu asiņu pagatavojumi Trešās valstis vai trešo valstu daļas, kas uzskaitītas Regulas (ES) Nr. 206/2010 II pielikuma 1. daļā un no kurām atļauts importēt attiecīgo sugu dzīvnieku visu kategoriju svaigu gaļu. B. Citu sugu dzīvnieku asiņu pagatavojumi Trešās valstis, kas uzskaitītas Regulas (ES) Nr. 206/2010 II pielikuma 1. daļā. VI DAĻA Trešo valstu saraksts, no kurām dalībvalstis var atļaut importēt dzīvnieku izcelsmes blakusproduktus un asins pagatavojumus (izņemot tos, kas iegūti no zirgu dzimtas dzīvniekiem), kas paredzēti tehniskiem mērķiem, ieskaitot farmaceitiskos izstrādājumus (veselības sertifikāts, 4.C nodaļa un 8. nodaļa) A. Asins pagatavojumi 1. Neapstrādāti nagaiņu asins pagatavojumi Trešās valstis vai trešo valstu daļas, kas uzskaitītas Regulas (ES) Nr. 206/2010 II pielikuma 1. daļā un no kurām atļauts importēt jebkuras mājlopu nagaiņu sugas svaigu gaļu un tikai minētās daļas 7. un 8. slejā norādītajā laika posmā, — (JP) Japāna 2. Neapstrādāti mājputnu un citu putnu sugu asins pagatavojumi Trešās valstis vai trešo valstu daļas, kas uzskaitītas Komisijas Regulas (EK) Nr. 798/2008 (4) I pielikuma 1. daļā, — (JP) Japāna 3. Neapstrādāti citu dzīvnieku asins pagatavojumi Trešās valstis, kuras uzskaitītas vai nu Regulas (ES) Nr. 206/2010 II pielikuma 1. daļā, Regulas (EK) Nr. 798/2008 I pielikuma 1. daļā, vai Komisijas Regulas (EK) Nr. 119/2009 (5) I pielikuma 1. daļā, — (JP) Japāna 4. Apstrādāti jebkuras sugas asins pagatavojumi Trešās valstis, kuras uzskaitītas Regulas (ES) Nr. 206/2010 II pielikuma 1. daļā, Regulas (EK) Nr. 798/2008 I pielikuma 1. daļā vai Regulas (EK) Nr. 119/2009 I pielikuma 1. daļā, — (JP) Japāna B. Dzīvnieku izcelsmes blakusprodukti, ko paredzēts izmantot farmācijā Trešās valstis, kuras uzskaitītas Regulas (ES) Nr. 206/2010 II pielikuma 1. daļā, Regulas (EK) Nr. 798/2008 I pielikuma 1. daļā vai Regulas (EK) Nr. 119/2009 I pielikuma 1. daļā, un šādas trešās valstis: — (JP) Japāna, — (PH) Filipīnas, — (TW) Taivāna. C. Dzīvnieku izcelsmes blakusprodukti, kas paredzēti tehniskiem mērķiem, izņemot izmantošanu farmācijā Trešās valstis, kuras uzskaitītas Regulas (ES) Nr. 206/2010 II pielikuma 1. daļā, no kurām ir atļauts attiecīgo sugu dzīvnieku minētās kategorijas svaigās gaļas imports, un tās trešās valstis, kuras uzskaitītas Regulas (EK) Nr. 798/2008 I pielikuma 1. daļā vai Regulas (EK) Nr. 119/2009 I pielikuma 1. daļā. VII.A DAĻA Trešo valstu saraksts, no kurām dalībvalstis var atļaut importēt dzīvnieku izcelsmes blakusproduktus lolojumdzīvnieku barības ražošanai (veselības sertifikāts, 3.F nodaļa) A. Dzīvnieku izcelsmes blakusprodukti no zirgu dzimtas dzīvniekiem un liellopu, aitu, kazu un cūku sugu dzīvniekiem, ieskaitot saimniecībā audzētus un savvaļas dzīvniekus Trešās valstis vai trešo valstu daļas, kuras uzskaitītas Regulas (ES) Nr. 206/2010 II pielikuma 1. daļā un no kurām atļauts importēt minēto sugu dzīvnieku svaigu gaļu cilvēku uzturam. B. Izejmateriāls no mājputniem, ieskaitot skrējējputnus un savvaļas medījamos putnus Trešās valstis vai trešo valstu daļas, kuras uzskaitītas Regulas (EK) Nr. 798/2008 I pielikuma 1. daļā un no kurām dalībvalstis atļauts importēt svaigu mājputnu gaļu. C. Izejmateriāls no zivīm Trešās valstis, kas uzskaitītas Lēmuma 2006/766/EK II pielikumā. D. Izejmateriāls no citiem savvaļas sauszemes zīdītājiem un zaķu dzimtas dzīvniekiem Trešās valstis, kuras uzskaitītas Regulas (ES) Nr. 206/2010 II pielikuma 1. daļā vai Regulas (EK) Nr. 119/2009 I pielikuma 1. daļā un no kurām dalībvalstis atļauj importēt svaigu to pašu sugu dzīvnieku gaļu. VII.B DAĻA Trešo valstu saraksts, no kurām dalībvalstis var atļaut importēt neapstrādātu lolojumdzīvnieku barību, kas paredzēta nosūtīšanai uz Eiropas Savienību tiešai tirdzniecībai vai dzīvnieku izcelsmes blakusproduktus izbarošanai saimniecībās audzējamiem kažokzvēriem (veselības sertifikāts, 3.D nodaļa) Trešās valstis, kuras uzskaitītas Regulas (ES) Nr. 206/2010 II pielikuma 1. daļā vai Regulas (EK) Nr. 798/2008 I pielikuma 1. daļā un no kurām dalībvalstis atļauj importēt svaigu to pašu sugu dzīvnieku gaļu, un kur ir atļauta tikai neatkaulota gaļa. Attiecībā uz izejmateriālu no zivīm — trešās valstis, kuras uzskaitītas Lēmuma 2006/766/EK II pielikumā. VII.C DAĻA Trešo valstu saraksts, no kurām dalībvalstis var atļaut importēt tādus dzīvnieku izcelsmes garšas uzlabotājus izmantošanai lolojumdzīvnieku barības ražošanā, kas paredzēti nosūtīšanai uz Eiropas Savienību (veselības sertifikāts, 3.E nodaļa) Trešās valstis, kas uzskaitītas Regulas (ES) Nr. 206/2010 II pielikuma 1. daļā vai Regulas (EK) Nr. 798/2008 I pielikuma 1. daļā un no kurām dalībvalstis atļauj importēt svaigu to pašu sugu dzīvnieku gaļu, un kur ir atļauta tikai neatkaulota gaļa. Attiecībā uz dzīvnieku izcelsmes garšas uzlabotājiem no zivju materiāliem — trešās valstis, kuras uzskaitītas Lēmuma 2006/766/EK II pielikumā. VIII DAĻA Trešo valstu saraksts, no kurām dalībvalstis var atļaut importēt cūku sarus (veselības sertifikāts, 7.A un 7.B nodaļa) A. Attiecībā uz neapstrādātiem cūku sariem — trešās valstis, kuras uzskaitītas Regulas (ES) Nr. 206/2010 II pielikuma 1. daļā un kuras vismaz 12 mēnešus pirms importēšanas datuma bijušas brīvas no Āfrikas cūku mēra. B. Attiecībā uz apstrādātiem cūku sariem — trešās valstis, kuras uzskaitītas Regulas (ES) Nr. 206/2010 II pielikuma 1. daļā un kuras 12 mēnešus pirms importēšanas datuma nav bijušas brīvas no Āfrikas cūku mēra. IX DAĻA Trešu valstu saraksts, no kurām dalībvalstis var atļaut importēt pārstrādātus kūtsmēslus un pārstrādātu kūtsmēslu izstrādājumus augsnes apstrādei (veselības sertifikāts, 17. nodaļa) Attiecībā uz pārstrādātiem kūtsmēsliem un pārstrādātu kūtsmēslu izstrādājumiem – trešās valstis, kuras uzskaitītas: a) Regulas (ES) Nr. 206/2010 II pielikuma 1. daļā; b) Komisijas Lēmuma 2004/211/EK (6) I pielikumā vai c) Regulas (EK) Nr. 798/2008 I pielikuma 1. daļā. X DAĻA Trešo valstu saraksts, no kurām dalībvalstis var atļaut importēt lolojumdzīvnieku barību un suņu košļājamās rotaļlietas (veselības sertifikāts, 3.A, 3.B un 3.C nodaļa) Trešās valstis, kas uzskaitītas Regulas (ES) Nr. 206/2010 II pielikuma 1. daļā, un šādas trešās valstis: — (JP) Japāna, — (EC) Ekvadora (7), — (LK) Šrilanka (8), — (TW) Taivāna (9). XI DAĻA Trešo valstu saraksts, no kurām dalībvalstis var atļaut importēt želatīnu, hidrolizētus proteīnus, kolagēnu, dikalcija fosfātu un trikalcija fosfātu (veselības sertifikāts, 11. un 12. nodaļa) Trešās valstis, kas uzskaitītas Regulas (ES) Nr. 206/2010 II pielikuma 1. daļā, un šādas trešās valstis: — (KR) Dienvidkoreja (10) — (MY) Malaizija (10) — (PK) Pakistāna (10) — (TW) Taivāna (10). XII DAĻA Trešo valstu saraksts, no kurām dalībvalstis var atļaut importēt bišu produktus (veselības sertifikāts, 13. nodaļa) Trešās valstis, kuras uzskaitītas Regulas (ES) Nr. 206/2010 II pielikuma 1. daļā. XIII DAĻA Trešo valstu saraksts, no kurām dalībvalstis var atļaut importēt zirgu dzimtas dzīvnieku asinis un asins pagatavojumus (veselības sertifikāts, 4.A nodaļa) A. Neapstrādātas asinis un asins pagatavojumi: trešās valstis vai trešo valstu daļas, kuras uzskaitītas Lēmuma 2004/211/EK I pielikumā, no kurām atļauts ievest zirgu dzimtas dzīvniekus vaislai un audzēšanai. B. Apstrādāti asins pagatavojumi: trešās valstis, kuras uzskaitītas Regulas (ES) Nr. 206/2010 II pielikuma 1. daļā un no kurām dalībvalstis atļauj zirgu dzimtas mājdzīvnieku svaigas gaļas importu. XIV DAĻA Trešo valstu saraksts, no kurām dalībvalstis var ļaut importēt nagaiņu jēlādas un ādas (veselības sertifikāts, 5.A, 5.B un 5.C nodaļa) A. Attiecībā uz svaigām vai dzesinātām nagaiņu jēlādām un ādām — trešās valstis, kas minētas Regulas (ES) Nr. 206/2010 II pielikuma 1. daļā un no kurām dalībvalstis atļauj importēt svaigu to pašu sugu dzīvnieku gaļu. B. Attiecībā uz apstrādātām nagaiņu jēlādām un ādām — trešās valstis vai trešo valstu daļas, kas minētas Regulas (ES) Nr. 206/2010 II pielikuma 1. daļā. C. Attiecībā uz apstrādātām atgremotāju jēlādām un ādām, kuras paredzētas nosūtīšanai uz Savienību un kuras turētas atsevišķi 21 dienu vai kuras pirms importēšanas pārvadā 21 dienu bez pārtraukuma — jebkura trešā valsts. XV DAĻA Trešo valstu saraksts, no kurām dalībvalstis var atļaut importēt medību trofejas (veselības sertifikāts, 6.A un 6.B nodaļa) A. Attiecībā uz apstrādātām putnu un nagaiņu medību trofejām, kas ir vienīgi kauli, ragi, nagi, briežragi, zobi, jēlādas vai ādas — jebkura trešā valsts. B. Attiecībā uz putnu medību trofejām, kas sastāv no veselām neapstrādātām daļām — trešās valstis, kuras uzskaitītas Regulas (EK) Nr. 798/2008 I pielikuma 1. daļā un no kurām dalībvalstis atļauj importēt svaigu mājputnu gaļu, un šādas valstis: — (GL) Grenlande, — (TN) Tunisija. C. Attiecībā uz nagaiņu medību trofejām, kas sastāv no neapstrādātām veselām daļām — trešās valstis, kuras uzskaitītas Regulas (ES) Nr. 206/2010 II pielikuma 1. daļas attiecīgajās slejās attiecībā uz svaigu nagaiņu gaļu, ieskaitot visus ierobežojumus, kas noteikti slejā īpašām piezīmēm par svaigu gaļu. XVI DAĻA Trešo valstu saraksts, no kurām dalībvalstis var atļaut importēt olu produktus, kas nav paredzēti cilvēku uzturam, bet var tikt izmantoti kā barības materiāls (veselības sertifikāts, 15. nodaļa) Trešās valstis, kas uzskaitītas Regulas (ES) Nr. 206/2010 II pielikuma 1. daļā un trešās valstis vai trešo valstu daļas, no kurām dalībvalstis atļauj importēt svaigu mājputnu gaļu un kuras ir uzskaitītas Regulas (EK) Nr. 798/2008 I pielikuma 1. daļā. XVII DAĻA Trešo valstu saraksts, no kurām dalībvalstis var atļaut importēt kaulus un kaulu produktus (izņemot kaulu miltus), ragus un ragu produktus (izņemot ragu miltus) un nagus un nagu produktus (izņemot nagu miltus), ko paredzēts lietot kā organisko mēslojumu vai augsnes ielabotājus, izņemot kā barības materiālu (deklarācija, 16. nodaļa) Jebkura trešā valsts. XVIII DAĻA Trešo valstu saraksts, no kurām dalībvalstis atļauj importēt ragus un ragu produktus (izņemot ragu miltus), un nagus un nagu produktus (izņemot nagu miltus), kas paredzēti organiskā mēslojuma vai augsnes ielabotāju ražošanai Jebkura trešā valsts.